GiliGold/VAD_KnessetCorpus huggingface dataset:
יצחק קורן:
 ואתה צודק בכך שהאסימון במשרדי הממשלה עוד לא נפל, והמערכת עדיין לא הפנימה שהיא צריכה לעבוד מהר, כפי שציינת, אם אנחנו עכשיו בבעיה של ההדרים, שהנזק הוא לא רק לטווח המיידי אלא נזק לדורות קדימה
אליהו מרידור:
אנחנו אוטוטו נכנסים לנשירים
יצחק קורן:
נכון, ולכן אני חושב שהייתה פה, בוועדה הזאת, שהיא ועדה חשובה כפי שאמרו גם מנכ"ל וגם סגן השר בנושא הזה שאתה מקדם פה בכנסת, אדוני היושב-ראש
יצחק קורן:
 היו פה דיונים לעובדים הקבועים ונמצאה איזושהי חליפה כזו או אחרת, שגם שם עברה החלטת ממשלה
יצחק קורן:
 אבל לעובדים העונתיים, כפי שאמרת, יש את ההצעה שהגיש יענקל'ה מושקוביץ, שאחר כך אם תיתן לו זמן הוא ירחיב עליה
יצחק קורן:
 אני באמת קורא, אדוני סגן השר, לאמץ אותה בממשלה ולהכניס אותה לפועל
יצחק קורן:
 וכמו שאמרת, אדוני המנכ"ל, להגדיל את הכמות כי הידיים נחוצות על כלל הענפים
משה אבוטבול:
לא נשכח שיש לנו גם ענפים בתוך החקלאות עצמם
משה אבוטבול:
 ענף ההטלה וכל מיני דברים אחרים
משה אבוטבול:
 כל החקלאות היא מרחב של דברים
יצחק קורן:
דיברתי על החקלאות באופן טוב
אליהו מרידור:
תודה רבה, חבר הכנסת יצחק קרויזר
אליהו מרידור:
 אני מעביר את רשות הדיבור לחבר הכנסת סימון דוידסון
אליהו מרידור:
 לאחר מכן נציג המתפ"ש וראש מינהל עובדים זרים במשרד הפנים
סימון דוידסון:
תודה, אדוני
סימון דוידסון:
 אתם מדברים כאילו זה הדיון הראשון, אבל הוא ממש לא הדיון הראשון
סימון דוידסון:
 אני ספרתי שהיו כבר שמונה דיונים בנושא הזה של עובדים זרים, והוועדה הזאת עובדת באופן סיסטמתי וקבוע, ופועלת למען הבאת עובדים זרים
סימון דוידסון:
 מהדיון הראשון אמרתי, שאדוני המנכ"ל, אתה צודק
סימון דוידסון:
 כל השיטה הזאת של הבאת עובדים למדינת ישראל היא טעות אחת גדולה
סימון דוידסון:
 ועלינו ללמוד ממה שקורה בעולם והבאתי דוגמאות
סימון דוידסון:
 וצריכים להתחיל לפעול כדי לשנות את כל השיטה הזאת
סימון דוידסון:
      אבל באירוע שאנחנו נמצאים פה, תבינו חברים, ה-7 באוקטובר לא היה סתם יום
סימון דוידסון:
 משהו השתנה במדינה הזאת, והיא משתנה להרבה שנים קדימה
סימון דוידסון:
 לא יהיו עובדים פלסטינים במדינת ישראל, נגמר הסיפור הזה
סימון דוידסון:
 ועל הממשלה פשוט לשנות את המדיניות שלה, כי, אדוני, עידן רול, היא לא שינתה את המדיניות
סימון דוידסון:
 כי אם שבועיים אחרי ה-7 באוקטובר אישרו בהחלטת ממשלה ל-8,000 עובדים פלסטינים, להגיע למדינת ישראל מיהודה ושומרון, ואני אגיד עוד דבר, חלק מהם הגיעו לבתי מלון של מפונים
סימון דוידסון:
 תקשיבו איזו הזיה, חלק מה-8,000 אישרו להם להגיע לבתי מלון כשהמפונים נמצאם שם
סימון דוידסון:
 נפלתם על הראש? אדוני, אתם מייצגים את הממשלה – תעשו את זה
סימון דוידסון:
 שינוי מדיניות, אין יותר עובדים פלסטינים
סימון דוידסון:
      ועכשיו לגבי העובדים הזרים, נעשתה פה עבודה, אדוני, יוצאת מן הכלל
סימון דוידסון:
 אני נמצא בהרבה ועדות ולא עזבת את זה
סימון דוידסון:
 יחד עם ענבל ויחד עם המשרדים, עשיתם פעילות כדי להביא עובדים ממדינות אחרות
סימון דוידסון:
 ויש עובדים זרים ורוצים להגיע עובדים זרים
סימון דוידסון:
 ובדיון בשבוע שעבר שמענו מהחקלאים עצמם שיש מעל 2,000 מכסות של מגיעים ורק 370 הגישו בקשה
סימון דוידסון:
 ולמה? כי הם עדיין לא יודעים איזה עובדים מגיעים לפה
סימון דוידסון:
 הם רוצים לדעת האם העובדים מסרי לנקה מספיק טובים, האם הם יכולים להיות עובדים כמו מתאילנד
סימון דוידסון:
 זה לגבי החקלאים
סימון דוידסון:
      חברים, יש פה אירוע כלכלי דרמטי למדינת ישראל והוא ענף הבנייה
סימון דוידסון:
 אף אחד לא דיבר על ענף הבנייה, אתם יודעים לאן אנחנו הולכים? אתם יודעים שלא בונים במדינת ישראל, תשתיות לא עובדות, כי אין עובדים
סימון דוידסון:
 אז זה נכון שצריך לעבוד גם בנושא החקלאים, אבל נושא הבנייה הוא דרמטי כלכלי להרבה מאוד שנים קדימה
סימון דוידסון:
 וצריך להביא את העובדים האלה ומהר
סימון דוידסון:
 אני יודע שנעשות הרבה מאוד פעולות, קיבלנו דיווח בשבוע שעבר על כל המבחנים שנעשים גם בקזחסטאן וגם באוזבקיסטן
ראול סרוגו:
אוזבקיסטאן, הודו וסרי לנקה
סימון דוידסון:
אנחנו צריכים להביא אותם מהר, ואני יודע שהם בדרך
סימון דוידסון:
 חברים, בואו נשנה את הפאזה, אין יותר עובדים פלסטינים
סימון דוידסון:
 אנחנו צריכים לעבוד רק על הנושא של העובדים הזרים ולהביא אותם למדינת ישראל, מהיר, יעיל וטוב למען המעסיקים
אליהו מרידור:
אני חייב להתוודות על משהו שהוא מחוץ לדיון
אליהו מרידור:
 אני מודה לאל שהצטרפת לוועדה, אתה מאוד מאוד פעיל בה, מרגש אותי לשמוע קולות עצמאיים, מרעננים בתנועת יש עתיד, גם ממך וגם מחברי עידן
אליהו מרידור:
 אני מאחל לך שתמליצו לראש הרשימה שלכם שיצטרף לקואליציה בימים הטרופים האלה, כדי שהקולות האלה ישמעו גם בתוך הקבינטים השונים
אליהו מרידור:
 אני מבקש להעביר את רשות הדיבור לנציג המתפ"ש
אליהו מרידור:
 ולאחר מכן לעורכת הדין ענבל משש
אליהו מרידור:
 אני מבקש להתחיל מהמצב היום
אליהו מרידור:
 כמה נכנסים? ולאן? ובאילו ענפים?
אלכסנדר לובוצקי:
בוקר טוב, אני ראש מדור כלכלה במתפ"ש
אלכסנדר לובוצקי:
 מערכת הביטחון והמתפ"ש כפופים להחלטות הדרג המדיני
אלכסנדר לובוצקי:
 והקבינט החליט שתהיה החרגה של עד 8,000 עובדים פלסטינים
אליהו מרידור:
על פי איזה תבחין?
אלכסנדר לובוצקי:
המוחרגים יהיו למערכים הקריטיים, כמו שציינת
אלכסנדר לובוצקי:
 בריאות, סיעוד - - -
סימון דוידסון:
מלונאות
אליהו מרידור:
חברת קדישא, תעשייה
אלכסנדר לובוצקי:
מלונאות, חברת קדישא, נכון
אלכסנדר לובוצקי:
 וחברות שנותנות שירות לצה"ל
אלכסנדר לובוצקי:
 שירותים ותעשייה ומערכים קריטיים
אליהו מרידור:
על פי איזה תבחינים? איך מעסיק יודע שהוא יכול לפנות אליכם ולהציע את עצמו כבעל פעילות חשובה בימים האלה, כדי להיות זכאי לעובד זר?
אלכסנדר לובוצקי:
יש לנו היום נוהל מסודר למול רשות החירום הלאומית, אנחנו עושים עבודה משותפת יחד עם משרדי הממשלה
אלכסנדר לובוצקי:
 ככלל יש החלטה לא להחריג – יש סגר על איו"ש
אלכסנדר לובוצקי:
 במידה ויש מערכים קריטיים, יש חברות שתורמות לרציפות תפקודית של המשק הישראלי, זה יכול להעלות לבחינה של רשות החירום הלאומית, וזה יעבור לבחינה של המתפ"ש
אלכסנדר לובוצקי:
 אנחנו נעמוד במכסה שאושרה על ידי הקבינט
גלעד קריב:
מה המכסה?
אלכסנדר לובוצקי:
8,000
אליהו מרידור:
איך אתה מסביר את זה שלא כל המכסה ממומשת?
אלכסנדר לובוצקי:
היא כמעט ממומשת
אליהו מרידור:
אני יודע שלא
גלעד קריב:
זה ה-8,000 שלא פועלים ביהודה ושומרון, נכון?
אלכסנדר לובוצקי:
זה רק בישראל
אליהו מרידור:
מה עם יהודה ושומרון?
אלכסנדר לובוצקי:
ביהודה ושומרון הסמכות בידי מפקד פיקוד מרכז
אליהו מרידור:
כמה נכנסים משם? תקשיבו, גלעד, עידן, תראו את האבסורד
אליהו מרידור:
 אלוף פיקוד מרכז הוא כאילו מדינה בפני עצמה
דוד טל:
זאת מדינה בפני עצמה, זאת המציאות
אליהו מרידור:
חשוב שנבין, אם יש לך מזל והשטח החקלאי שלך נמצא בתוך איו"ש, אתה יכול לקבל עובדים, הם לא מסוכנים
אליהו מרידור:
 אבל אם הוא מעבר לקו ירוק אז הם מסוכנים והם לא יכולים להיכנס אליך
אליהו מרידור:
 אם יש לך מוסך והוא נמצא בפתח תקווה זה מסוכן
גלעד קריב:
אדוני היושב-ראש, אני חושב שנציג המתפ"ש רמז על זה
גלעד קריב:
 ההחלטה הזאת של המסוכנות היא לא ההמלצה של גורמי הביטחון
גלעד קריב:
 סליחה, אנחנו יודעים מה קרה כאן
גלעד קריב:
 בסופו של דבר, הדיון הוא לא דיון ביטחוני, אם הדיון היה ביטחוני אז לא היה הבדל בין יהודה ושומרון לבין מדינת ישראל הריבונית
גלעד קריב:
 אין פה דיון ביטחוני, ואנחנו גם יודעים מה היו ההמלצות של גורמי הביטחון, אפשר להסכים להם ואפשר לא להסכים
גלעד קריב:
 אבל גורמי הביטחון לא ראו הבחנה בין יהודה ושומרון לבין ישראל הריבונית
גלעד קריב:
 ההכרעה הייתה הכרעה פוליטית בממשלה, כי לא רצו להצהיר שמכניסים כמות מסוימת של עובדים
אליהו מרידור:
מי לא רצה להצהיר?
גלעד קריב:
בתוך הדיון הפוליטי בממשלה – שהוא לגיטימי, הממשלה היא גוף פוליטי – הופעלו לחצים, שהם גם לגיטימיים כי לכל מפלגה יש את העמדות שלה
גלעד קריב:
 אבל הופעלו לחצים פוליטיים על ראש הממשלה שלא לענות על עמדת הביטחון שבמתינות, בבדיקה ובזהירות אפשר להגדיל את מספר הפועלים הפלסטינים שנכנסים לישראל – יש פה צביעות
משה סנה:
פה הטעות, כאן התקלה
משה סנה:
 נפגע בעצמנו בזהירות?
גלעד קריב:
אני רק רוצה להגיד שבמצב הנוכחי, יש מידה של צביעות, כי ביהודה ושומרון, ואין מה להיתלות על זה שביהודה ושומרון אלוף פיקוד מרכז מקבל את ההחלטה לבד, מישהו באמת מאמין שביהודה ושומרון אלוף פיקוד מרכז עושה מה שהוא רוצה במנותק מהעמדה של מערכת הביטחון? הייתה פה פשרה פוליטית, ילכו עם וירגישו בלי
גלעד קריב:
 בישראל הריבונית יוכלו לומר שלא מכניסים פועלים פלסטינים, עכשיו אנחנו שומעים שמכניסים
גלעד קריב:
 אז אם מכניסים כמעט 8,000, למה לא להכפיל עכשיו בגלל המצוקה בחקלאות מ-8,000 ל-16,000?
משה סנה:
ואז לסכן את ביטחונם של תושבי הביטחון
משה סנה:
 למה לא? למה לא?
אליהו מרידור:
חבר הכנסת סעדה, אם מסוכן - - -
גלעד קריב:
כי עם 8,000 בשטחים אני לא מסכן
גלעד קריב:
 די נו, זה הכול פרופגנדה פוליטית, כדי שתראו שיש מדיניות עקיפה
משה סנה:
די נו, המספר הנכון הוא אפס
משה סנה:
 זה המספר, אפס
סימון דוידסון:
אתה בממשלה, למה אישרו 8,000?
משה סנה:
זה כשל, זה כשל
גלעד קריב:
אז תבטלו את ה-8,000 ביהודה ושומרון ואת ה-8,000 בישראל הריבונית
גלעד קריב:
 זה סתם, זה משחק פוליטי על חשבון החקלאים ועל חשבון הבנייה
עידן רול:
סעדה, זה לא כשל, זה היעדר מדיניות
עידן רול:
 כשל קורה כשיש לקות
אליהו מרידור:
אוהד, חשבתי שנשמע אותך, אתה מייצג קול חשוב
דוד טל:
משה סעדה מייצג אותי נאמנה
אליהו מרידור:
 בבקשה חבר הכנסת סעדה, לגישתך להכניס עוד עובדים לישראל, זה מסוכן?
משה סנה:
מאוד
אליהו מרידור:
אני לא אומר שלא
אליהו מרידור:
 אני רק אומר שאם זה מסוכן, למה לאיו"ש זה לא מסוכן?
משה סנה:
הינו הך, הינו הך
אליהו מרידור:
למה 8,000 זה לא מסוכן, רק מעל כמות מסוימת זה מסוכן?
משה סנה:
הכמות שצריכה להיות בישראל היא אפס
משה סנה:
 אחד מעבר לזה זאת סכנה מיידית
גלעד קריב:
אז איך הממשלה מאשרת 8,000? אתה אומר שממשלת ישראל מפקירה את ביטחון אזרחי ישראל?
עידן רול:
אלוף פיקוד המרכז לא מתנהג בוואקום
עידן רול:
 יש כאן ראש ממשלה שלא יצא ואמר, אנחנו לא מכניסים יותר עובדים פלסטינים ואנחנו משנים מדיניות
עידן רול:
 אם הוא היה אומר את זה היו לזה אדוות
משה סנה:
גופי הביטחון הם אלה שהמליצו להכניס פועלים פלסטינים לארץ
אליהו מרידור:
תודה רבה, תודה רבה, אני רוצה לפתח את זה
סימון דוידסון:
אדוני, זה חשוב
סימון דוידסון:
 כי כשהוא אמר גופי הביטחון, קפצו פה ואמרו שזה לא גופי הביטחון
סימון דוידסון:
 תפסיקו להפיל הכול על גופי הביטחון, תשמע את מה שהם אומרים
אליהו מרידור:
סליחה רגע, סליחה
אליהו מרידור:
 אני שמח על המעורבות הרבה, אבל יש סדר לדיון פה
אליהו מרידור:
 נמצא כאן ניצן צוק, ראש ענף לוחמת טרור מעברים, במטה לביטחון לאומי, נציג המל"ל
אליהו מרידור:
 אני מבקש לדעת מהי עמדתכם? אני מבקש לדעת האם 8,000 זה לא מסוכן ו-10,000 זה מסוכן? תסבירו לי
ניצן צוק:
קודם כול, כמו שאמרת הדיון הוא לא ביטחוני
ניצן צוק:
 ואני אסקור את התהליכים שקרו עד המלחמה ומהמלחמה
ניצן צוק:
 לפני המלחמה נכנסו בשגרה כ-160,000 פועלים פלסטינים
ניצן צוק:
 זה מספר שהוא גדול ומשמעותי
גלעד קריב:
מה זה אומר שהדיון לא ביטחוני?
אליהו מרידור:
רגע, שנייה חברים, בלי קריאות ביניים
אליהו מרידור:
 אני מבהיר לחברי גלעד
אליהו מרידור:
 אומר נציג המל"ל, ובצדק, שהסוגייה אם ייכנסו או לא, לגישתם, היא לא ביטחונית
גלעד קריב:
הוא התכוון שהדיון לא מסווג, נכון? אז תעשו דיון מסווג
ניצן צוק:
נכון, זה בדיוק מה שהתכוונתי
ניצן צוק:
 לפני המלחמה נכנסו כ-160,000 פועלים, וביום אחד התחילה המלחמה
אליהו מרידור:
נכנסו יותר, כי אתם סופרים רק את בעלי ההיתרים, בפועל היו המון המון שב"חים
אליהו מרידור:
 חשוב לקרוא לילד בשמו
אליהו מרידור:
 אנחנו באים לקרוע את המסכות מעל הפרצוף של כל המדינה
ניצן צוק:
בסדר גמור
ניצן צוק:
 מאז המלחמה יש סגר על איו"ש, וכמו שנציג המתפ"ש אמר אושרו חריגים בלבד אל מול מפעלים חיוניים כמו שנציג המתפ"ש נגע
ניצן צוק:
בכל התהליך שהתנהל בין הקבינט הכלכלי-חברתי לבין הקבינט המדיני-ביטחוני המל"ל התבקש להגיד במתווה, מול גופי הביטחון מה ואיך אפשר כן לאפשר, או איך לבחון האם בכלל ניתן לאפשר
ניצן צוק:
 גופי הביטחון המליצו ונתנו את המלצתם, אגב, לא כולם נתנו את המלצתם להכניס, אבל חלקם כן
משה סנה:
מי זה חלקם? מי זה החלק הזה?
ניצן צוק:
	משטרת ישראל המליצה שלא להכניס פועלים, הם בטח יתייחסו לזה
ניצן צוק:
 ויתר הגופים, צה"ל, שירות הביטחון הכללי - - -
משה סנה:
הם לא מודעים לסכנה? הם לא מעודכנים על ה-7 באוקטובר?
ניצן צוק:
רגע, תן לי להשלים
אליהו מרידור:
חבר הכנסת סעדה
גלעד קריב:
ראש הממשלה שכח לעדכן אותם
אליהו מרידור:
 חבר'ה, בלי ציניות
אליהו מרידור:
 סליחה, ברשותך, מר צוק
אליהו מרידור:
 חבר הכנסת סעדה, אני אנסה טיפה לסבר את האוזן
אליהו מרידור:
 זה אבסורד, ולכן צריך להבהיר את זה
אליהו מרידור:
 נציגי המל"ל וכנראה גם נציגי המתפ"ש – אם הבנתי נכון מדבריו – אומרים שהתבחין בהצדקת כניסת עובד היא לא על פי רמת מסוכנות, האינטרס הוא על פי הצורך ומידת הדחיפות בצורך להעסקת עובדים
אליהו מרידור:
 זאת אומרת שלמפעל שנותן שירות לגורמי הביטחון בימי המלחמה – כן
אליהו מרידור:
 אבל לחקלאי – לא, ולבניין – לא
אליהו מרידור:
      זאת אומרת שהשאלה האם נכנסים או לא היא לעניין הצורך של מדינת ישראל
אליהו מרידור:
 הצורך ולא עיקרון המדיניות שבתוכו מידת המסוכנות – זה אבסורד, זה אבסורד
משה סנה:
לעניין המסוכנות
עידן רול:
כי הצורך גובר על מסוכנות במקרה שאין ברירה
אליהו מרידור:
זה אבסורד, אני מבקש שנציף את זה, זה העניין פה
ניצן צוק:
זה לא מדויק
ניצן צוק:
 בתוך המתווה הזה, עשינו תבחינים גם לגבי הגילאים וגם לגבי סטטוס העובדים – רווק, נשוי וכולי – אני לא אתעמק בתוך התבחינים האלה
אליהו מרידור:
ברשותך, אני מתנצל שאנחנו מתמקדים בך, אתה נציג המל"ל, אני ביקשתי מראש המל"ל להגיע לכאן כדי שילמד אותנו מהם השיקולים הענייניים יותר או פחות, שבגללם מכניסים לכאן עובדים פלסטינים
אליהו מרידור:
 האם מדינת ישראל וממשלת ישראל מתכוונת לשנות את ההגדרה ואת ההחלטה המדינית שלה? מכיוון שהוא לא פנוי להגיע ושלחו אותך – אני שמח על כך – אתה תאלץ להסביר לי מה הפרמטרים שקובעים אם נכנסים, כמה נכנסים ולאן נכנסים
עידן רול:
אם אני יכול להוסיף, אדוני היושב-ראש, מה המאגר לפי התבחינים החדשים? כמה אתם צופים מתוך מה שהיה, נניח 160,000 או 180,000 כולל שב"חים, כמה אתם חושבים שמתוכם עומדים בתבחינים החדשים? כדי שנדע בכלל מה הדלתא אפילו אל מול הרעיון הזה שאני לא מסכים איתו
ניצן צוק:
נקבעו תבחינים, אני לא ארחיב על התבחינים מטעמי סיווג, היו כאן כל מיני שיקולים ביטחוניים
ניצן צוק:
 אבל נקבעו תבחינים חדשים שהם שונים ממה שהיה פה ב-6 באוקטובר, הם שונים בתכלית
ניצן צוק:
 לשאלתך חבר הכנסת עידן, הם בעצם הופכים את הפוטנציאל של במקום 160,000 ל-80,000 וזה רק לאור התבחינים
אליהו מרידור:
מעולה, הינה
עידן רול:
אנחנו יודעים שחסרים 80,000 לפחות, ואין פה התכוונות מ-80,000
אליהו מרידור:
אני אומר התכווצנו ויש כאן כמה פרמטרים
אליהו מרידור:
 פרמטר אחד, זה תבחין שגורמי הביטחון מבקשים, זה הגיוני לחלוטין
אליהו מרידור:
 זה מעמיד אותנו על מכסה של 80,000 מיותרים כבעלי פוטנציאל להיכנס
גלעד קריב:
נכון, ואז אתה גם יכול - - -
שלום בן משה:
שלא יהיו שב"חים
אליהו מרידור:
הפרמטר השני, אני מבקש לדעת האם בוחנים בעין על פי צורך המעסיק או על פי כמות שלמדינת ישראל יש אינטרס שייכנסו
אליהו מרידור:
 כלומר להגיד בואו נשחרר קיטור ונגיד לרשות הפלסטינית בואו נכניס לכם איזשהו אחוז מסוים
אליהו מרידור:
 אני מבקש לדעת מהם השיקולים?
ניצן צוק:
העבודה שאנחנו עשינו במל"ל לקראת הצורך הזה בהצגה בקבינט, עשינו עבודה גם עם משרד החקלאות, גם עם משרד הבינוי והשיכון, וקיבלנו אגב, פניות מנציגים שיושבים פה מהתאחדות התעשיינים, התאחדות הקבלנים וגופים נוספים
ניצן צוק:
 כולם הצביעו על פערים משמעותיים וקריטיים למשק, שכולם מבינים אותם, כולנו מבינים שהם חסרים כרגע
ניצן צוק:
 אתה נגעת בענף החקלאות ובצורך בקטיף וכולי
ניצן צוק:
   עשינו את העבודה הזאת, כל משרד הציג את הפערים הקריטיים
ניצן צוק:
 אמרו לנו, אל מול הפערים הקריטיים האלה, תגידו איך אפשר לתת מענה לפערים האלה בטווח הזמן המיידי, עד שיגיעו, בעבודה של רשות האוכלוסין ומשרדים נוספים, עובדים זרים
ניצן צוק:
 ביחד עם גופי הביטחון, אגב, עם עין ביקורתית כי כולנו מסתכלים על הכול בעין שונה מאירועי ה-7 באוקטובר
ניצן צוק:
 ונקבעו תבחינים חדשים, כמו שנגעתי בהם, גיל, סטטוס וכולי
ניצן צוק:
      בתוך הדבר הזה אנחנו אמרנו מה אנחנו ממליצים במדרגות, אגב לא במענה מיידי
ניצן צוק:
 אם נגענו שהפוטנציאל הוא 80,000, הצענו בקבינט מתווה שמדבר על מדרגות
ניצן צוק:
 מדרגה ראשונה, הענפים השונים אל מול הפערים הקריטיים במשק
ניצן צוק:
 המדרגה הראשונה דיברה בעיקר על החקלאות ועל ענף הבנייה
ניצן צוק:
 המדרגה השנייה התחילה לדבר כבר על עוד ענפים, אבל בעיקר הרחבה של אותם ענפים, שהם באמת המרכיב המשמעותי של העבודה של הפועלים הפלסטינים – חקלאות ובנייה
ניצן צוק:
      חילקנו את המתווה הזהה למדרגות ובסוף כמו שנאמר, יש דרג מדיני והתקבלה החלטה שלא לאשר שום דבר מתוך הדבר הזה, זאת הייתה ההמלצה של הקבינט הכלכלי לקבינט המדיני-ביטחוני
ניצן צוק:
 מה שכן סוכם זה ששר האוצר והקבינט הכלכלי יכינו תוכנית ויציגו אותה שוב בקבינט או בממשלה, שבה הם אומרים איך הם רואים את הפתרון לטווח ארוך
גלעד קריב:
הוצגה כזאת תוכנית?
ניצן צוק:
אני לא מכיר שהוצגה כזאת תוכנית
גלעד קריב:
כלומר ההמלצה של הקבינט החברתי-כלכלי שהתעקש לדון בעניין למרות שהסוגייה היא סוגייה ביטחונית מובהקת, הייתה כבר לפני שבועיים
גלעד קריב:
 האם בשבועיים האחרונים, אחרי שבלחץ של מי שעומד בראש הקבינט החברתי-כלכלי, ראש הממשלה לא קיבל החלטה להכנסה מדורגת כהמלצת גורמי הביטחון? האם הוצגה תוכנית על ידי ראש הקבינט החברתי-כלכלי, שר האוצר, לתחליף? הכותרת הפוליטית
אליהו מרידור:
אגב, מתוך המילים שלך שאתה בוחר אותם בקפידה מובנת, אתה אומר, לגישתנו, נכון יהיה להכניס 80,000 עובדים
גלעד קריב:
לא, הם אמרו פחות
גלעד קריב:
 80 זה הפוטנציאל הסופי
ניצן צוק:
לא, לא
אליהו מרידור:
אני אסיים את המשפט ואתה תראה שאנחנו לא חלוקים בהבנה
אליהו מרידור:
 80 על פי מדרוג של מנות שיאפשרו החלה
ניצן צוק:
אני אדייק את זה, המתווה שאנחנו סיכמנו עם גופי הביטחון הוא, שהפוטנציאל הוא 80,000 לאור הסטטוס והגיל וכולי
ניצן צוק:
 אבל המתווה שאנחנו דיברנו עליו במדרגות לא הגיע ל-80,000, דיבר על מספרים הרבה יותר נמוכים
ניצן צוק:
 מדרגה ראשונה בין 13,000-10,000 פועלים
ניצן צוק:
 ואחר כך עוד מדרגות של 8,000 ועוד 7,000  פועלים
אליהו מרידור:
שלושה חודשים, כמה?
ניצן צוק:
לגבי המעבר בין המדרגות, אנחנו המלצנו שהמעבר למדרגות יהיה בהערכת מצב משותפת של כל הגופים, בהובלת המל"ל ובאישור הקבינט הכלכלי, או הקבינט המדיני
אליהו מרידור:
אני מבקש לדעת, על פי גישתכם, שלושה חודשים מהיום, כמה צריכים להיכנס?
ניצן צוק:
אני לא יודע להגיד לך בזמנים
ניצן צוק:
 אנחנו קבענו שזה נכון לאשר את המדרגה הראשונה כרגע
אליהו מרידור:
לכמה זמן? כמה זמן עד שייבחן מימוש המדרגה השנייה?
ניצן צוק:
אנחנו המלצנו שכל שבוע מהרגע שתאושר, אם תאושר המדרגה הראשונה, כל שבוע המל"ל יקיים הארכת מצב עם גופי הביטחון ועם הגופים שמעסיקים את הפועלים האלה וייבחן את הנושא
ניצן צוק:
 במידה ונבחן ונבין שיש פה איזושהי בעייתיות בהעסקה שלהם, יכול להיות שנבין אותה היום בהמשך היום עם ה-8,000 שכרגע נכנסו
סימון דוידסון:
וכל מה שאתה אומר זה אחרי שהמשטרה מתנגדת
סימון דוידסון:
 המשטרה מתנגדת והמל"ל הולך לכיוון אחר
גלעד קריב:
המל"ל הביא המלצה ללכת על המתווה הזה
גלעד קריב:
 והקבינט החברתי-כלכלי, שלא עסוק בענייני ביטחון לקח לעצמו את החירות
סימון דוידסון:
למה אנחנו דנים על זה? למה לא מחליטים שהולכים על עובדים זרים? למה אנחנו רוקדים עם זה?
משה סנה:
הינה, אמרת לי שזה לא גופי הביטחון, אתה שומע את המל"ל
משה סנה:
 אותו מל"ל שהמליץ שיהיה שקט 15 שנים
גלעד קריב:
אותו ראש ממשלה שהביא
משה סנה:
מה שהיה הוא שיהיה
משה סנה:
 לא קרה כלום, לא היה ה-7 באוקטובר, זה לא רלוונטי
סימון דוידסון:
אני לא מבין למה אנחנו מאפשרים את זה בכלל
משה סנה:
82% מהפלסטינים תומכים במעשי החמאס, 69% רואים ביחיא סנוואר מנהיג נערץ
משה סנה:
 זה לא רלוונטי לכם? לא קרה שום דבר, בואו תעבדו אצלנו
סימון דוידסון:
סעדה, אני מזכיר לך שאתה חבר ליכוד, ראש המל"ל הוא חבר ליכוד
סימון דוידסון:
 אני לא מבין על מה אתה מדבר? אתה מדבר כאילו אתה ממפלגת העבודה
סימון דוידסון:
 אתה בשלטון, אתה בשלטון, אתה בשלטון
משה סנה:
אתם תמכתם בכניסה של הפלסטינים לארץ, יש עתיד
סימון דוידסון:
תסתכל מה אנחנו אומרים ומה אתה אומר
סימון דוידסון:
 אבל, סעדה, אתה בשלטון, תחתכו את זה
גלעד קריב:
צחי הנגבי שמאלן
גלעד קריב:
 צחי הנגבי חבר יש עתיד והוא ראש המל"ל
גלעד קריב:
 תפסיקו, אתם אופוזיציה בתוך קואליציה, כל אחד מחפש כותרת בערוץ 7
גלעד קריב:
 כמה נוח להיות אופוזיציה כשאתם בקואליציה
סימון דוידסון:
אני לא מבין את זה, עוד 1,000 עוד 2,000
ניצן צוק:
אי רוצה לענות לחבר הכנסת סעדה
משה סנה:
אנחנו רוצים לשמוע את המספר אפס
עידן רול:
תדרשו את זה מראש הממשלה
ניצן צוק:
בסוף כמו שנאמר פה זאת החלטת הדרג המדיני
משה סנה:
אני שואל אותך על ההמלצה שלך
משה סנה:
 אני רוצה להבין את ההמלצה? איך אתם יכולים להעביר דבר כזה?
גלעד קריב:
איך ביהודה ושומרון יכולים לעבוד 8,000 פלסטינים? לא אכפת לך מהמתיישבים בישע? אתה מפקיר את המתנחלים
גלעד קריב:
 אבל את ה-8,000 סמוטריץ' אישר
משה סנה:
אתה ציני ואני אמיתי
משה סנה:
 אמרתי גם פה וגם שם אסור, כי אין הבדל
משה סנה:
 זה מסוכן לשני הצדדים
גלעד קריב:
לשיטתך, סמוטריץ' מפקיר את המתנחלים, כי סמוטריץ' מאפשר את ה-8,000 היתרים ביהודה ושומרון
אליהו מרידור:
חבר הכנסת קריב, אני מאפשר לך
אליהו מרידור:
 חברים, סליחה
משה סנה:
זה משהו רציני, זה בעייתי – זה ביטחון ישראל
גלעד קריב:
הכול פה פוליטיקה
אליהו מרידור:
אני מבקש, כשאתה מסיים להשיב לחבר הכנסת סעדה, אני מבקש להבין ממך האם אתה יכול לעדכן את הוועדה, מהם השיקולים שבעיתם חברי הוועדה, הקבינט הכלכלי אפשרו הכנסת עובדים לתוך איו"ש? או את אותם מספרים לתוך גבולות המדינה? כי אם אומרים לא – זה לא בכלל
אליהו מרידור:
 ואם כן – מה הסיבה שחלק כן?
ניצן צוק:
אני אענה לחבר הכנסת סעדה, המל"ל התבקש – בסוף בכל התהליך הזה שקרה פה מאז החודש האחרון, כשנתבקשנו לדון בסוגייה – לבוא ולהגיד האם ניתן בכלל לייצר מתווה אל מול הפערים הקריטיים שיש במשק
ניצן צוק:
 אנחנו באנו ועשינו מתווה מחודש
ניצן צוק:
 אגב, לאור הלקחים שהפנמנו, ואמרנו איך ניתן לאפשר
משה סנה:
איך הפנמתם, אם אתה מאפשר? אני באמת רוצה להבין את ההמלצה שלך
משה סנה:
 איך אתה מתמודד עם 82% תמיכה ברחוב הפלסטיני למעשה הקשה הזה
אליהו מרידור:
חבר הכנסת סעדה, לצערי, אתה נוגע כאן בקביעת מדיניות
אליהו מרידור:
 חבר הכנסת סעדה מדבר כרגע על קביעת מדיניות
אליהו מרידור:
 בעיניי הבמה הנכונה יותר לבטא אותה, היא היום בישיבת הסיעה שתתקיים, בעזרת השם
משה סנה:
נעשה את זה, אני בא איתך
משה סנה:
 אני שואל את הגורם הממליץ, כי גם לו יש משקל
משה סנה:
 תסביר לי, איך אתה לא מבין את מה שהתרחש פה ב-7 באוקטובר? ואיך אתה לא מסיק מסקנה שחייבים לשנות מדיניות? כהמלצה, אני שואל אותך כגורם ממליץ
ניצן צוק:
אנחנו כואבים ומבינים את מה שקרה פה
ניצן צוק:
 המל"ל התבקש אל מול פערים קריטיים במשק להגיד איך אפשר ואם בכלל
ניצן צוק:
 אמרנו רגע, איך אפשר לייצר את המענה
ניצן צוק:
 אם הממשלה מקבלת ורוצה לקבל החלטה בדבר הפסקת הכנסת - - -
אליהו מרידור:
זה לא נכון, אתה עושה הנחה למל"ל
אליהו מרידור:
 זה לא נכון ואני לא רוצה להתעכב על זה
אליהו מרידור:
 זה לא נכון, כי המל"ל לא אומר אם כך אפשר אז כך אפשר
אליהו מרידור:
 המל"ל נוקט עמדה שמכוונת עיבויי קביעת המדיניות והשארתה
אליהו מרידור:
 הדיון לא שם לצערי, כי זה לא בסמכותנו וזה לא נושא הדיון
אליהו מרידור:
 שנית, בקוצר הזמן שנוצר אני רק רוצה לדעת האם לאור הנתונים שאתה יודע עליהם, והקביעה המאוד מאוד ברורה שאתה מדבר עליה, האם מישהו מכם פנה למנכ"ל משרד החקלאות או למנכ"ל משרד הבינוי, או למר ראול, נשיא התאחדות קבלני הבניין? ואמר לו תשמע, אם אתה מצפה לעובדים האלה והאלה אל תצפה כי הם לא יהיו
אליהו מרידור:
 הם פשוט לא יהיו, ואם הם יהיו זה ייקח עוד הרבה זמן, תיערך
אליהו מרידור:
 אני מבקש לדעת
אורן לביא:
ההיפך הוא הנכון, ביקשו מאיתנו ניירות עמדה על כמה עובדים אנחנו חייבים
אורן לביא:
 ביקשו רף מינימום, באיזה גילאים, מי ייקח ומי יחזיר וכדומה
גלעד קריב:
טוב מאוד רק שהממשלה תכבד את ההצעה של המל"ל
אורן לביא:
כדי לתת לנו איזושהי תמונת מצב, שהינה אוטוטו יביאו עובדים זרים
גלעד קריב:
מר לביא, השר שלך יושב בקבינט ולא קיבל את ההמלצה
גלעד קריב:
 על מה אתם מתלוננים? על זה שהמל"ל עשה עבודת מטה ולכן רצה לדעת מה המינימום שהם צריכים? אבל השר שלך, השר דיכטר שיושב בקבינט הביטחוני לא נאבק מספיק כנראה עם ראש הממשלה על אימוץ המתווה
גלעד קריב:
 מה אתם רוצים מהם? צודק חבר הכנסת סעדה בשאלה שלו שהמל"ל צריך להסביר למה כשהוא מאזן את כל שיקולי הביטחון והמשק, זאת הייתה ההמלצה
גלעד קריב:
 אבל דחו את ההמלצה של המל"ל, תשאל את השר שלך למה הוא לא נאבק ודופק על השולחן בקבינט הביטחוני
גלעד קריב:
 כדי שהקבינט הביטחוני למרות הלחץ של סמוטריץ, יקבל את המלצת המל"ל לפחות את הקומה הראשונה
אליהו מרידור:
אתה מוזמן להוציא לו שאילתה
אליהו מרידור:
 אני מבקש בבקשה שתענה לי על מה ששאלתי, האם מישהו מכם דאג לפנות לאותם מרכזי פעילות, הנסמכים על עובדים פלסטינים, ועדכן אותם שלאור ההתגלגלות של התגבשות ההחלטה בקבינט הרלוונטי, לא ייכנסו עובדים פלסטינים ולפי כך יש להיערך לקליטת מוצא אחר?
ניצן צוק:
אני לא חושב שזה מתפקיד המל"ל
אליהו מרידור:
מה זאת אומרת? מה זאת אומרת?
גלעד קריב:
התפקיד של המל"ל הוא לעדכן את מנכ"לי המשרדים על החלטת הממשלה? יש מזכיר ממשלה לא? שהוא יעדכן
עידן רול:
אם תעבור הצעת מחליטים, אם תעבור הצעה בקבינט המדיני-ביטחוני, אז המל"ל יהיה עושה דברו של הקבינט
עידן רול:
 אבל הסדר הראוי הוא שראש המל"ל מקבל הנחייה מראש הממשלה
עידן רול:
 זה גם הזמן להגיד לשר האוצר בצלאל סמוטריץ' – שהשבוע תקף את ראש המל"ל על המאמר שאומר, הלכה למעשה, שהממשלה מתכוונת להעביר את השליטה ברצועת עזה לרשות הפלסטינית – הכתובת היא ראש הממשלה
גלעד קריב:
נו, יש ברירה אחרת?
עידן רול:
לא ראש המל"ל, לא האנשים בתוך המל"ל, קודם כול מקבלים החלטה ומעבירים אותה בקבינט, אומרים למל"ל לתכלל את הדירקטיבה
אליהו מרידור:
התקבלה החלטה, חבר הכנסת רול
אליהו מרידור:
 אבל התקבלה החלטה
גלעד קריב:
אז מה אתם רוצים מהמל"ל?
עידן רול:
לא הצביעו על זה, הקבינט לא הצביע על זה
אליהו מרידור:
לא התקבלה החלטה על שינוי מדיניות ממשלת ישראל
אליהו מרידור:
 אבל התקבלה החלטה על כמה נכנסים, לאן נכנסים ואיזה מתווה לא מתקבל
אליהו מרידור:
 לפיכך, הוא יודע את מה שמר ראול לא יודע
גלעד קריב:
דיכטר לא יודע שלא התקבלה החלטה? דיכטר לא יודע? מה אתם רוצים מהמל"ל?
עידן רול:
זאת נגזרת של משהו שלא קרה, והיה צריך לקרות, אדוני היושב-ראש
עידן רול:
 וזה קודם כול לקבל את ההחלטה, זה נושא חשוב, בעל חשיבות לאומי
עידן רול:
 משקית, לאומית וביטחונית
אליהו מרידור:
אני מבקש להעביר את רשות הדיבור למר ראול סרוגו
אליהו מרידור:
 ולאחר מכן רות הדיבור תינתן לחבר הכנסת עידן רול
ראול סרוגו:
	תודה רבה, אדוני היושב-ראש, בהזדמנות הזאת אני רוצה להודות לך על המעורבות האישית
ראול סרוגו:
 אני יודע שאתה יוצא לאתרי בנייה, אתה מסתובב ורואה, ושואל שאלות ומנסה להשפיע
ראול סרוגו:
 אני מודה לך בשם ענף הבנייה
ראול סרוגו:
      אני אפתח בכך שכולנו פה במצוקה מאוד קשה, הענף, כמו שאמר חבר הכנסת דוידסון, נמצא בקיפאון מוחלט
ראול סרוגו:
 הוא עובד בתפוקה של 30% בלבד
ראול סרוגו:
 למעלה מ-50% מאתרי הבנייה מושבתים ואין יוצא ואין בא
ראול סרוגו:
 ויש לך השפעה אדירה גם על הענף עצמו, גם על שוק הדיור, גם על כלכלת ישראל
ראול סרוגו:
 די אם נסתכל על הכנסות המדינה מהכנסות המדינה ממיסי הנדל"ן בשנת 2022 שעמדו על כ-80 מיליארד שקל, שזה קרוב מ-20% מהתקציב